
Text rozhodnutia
Súd: Krajský súd Trenčín Spisová značka: 12Sa/9/2017 Identifikačné číslo súdneho spisu: 3516209182 Dátum vydania rozhodnutia: 30. 05. 2017 Meno a priezvisko sudcu, VSÚ: JUDr. Juraj Florovič ECLI: ECLI:SK:KSTN:2017:3516209182.2 Uznesenie Krajský súd v Trenčíne v právnej veci žalobcov: 1/ Q. M., bytom A. č. X, G. M. nad Z., 2/ Ing. E. M., bytom A. č. X, G. M. nad Z. proti žalovanému: Okresný súd Nové Mesto nad Váhom, so sídlom Hviezdoslavova 37, Nové Mesto nad Váhom v konaní proti nečinnosti orgánu štátnej správy, takto r o z h o d o l : Žaloba sa z a m i e t a. Navrhovateľovi v 1. rade a v 2. rade sa náhrada trov konania n e p r i z n á v a. o d ô v o d n e n i e : 1. Žalobou podanou pôvodne na okresnom súde zo dňa 22. septembra 2016, sa žalobcovia 1/ a 2/ podľa obsahu tohto podania domáhali preskúmania nečinnosti orgánu štátnej správy, konkrétne Okresného súdu Nové Mesto nad Váhom vo veci konanej pod sp. zn. 6C/23/2009, kde podľa nich vynesením rozsudku zo dňa 29.04.2015 neboli naplnené ustanovenia § 205 ods. 2, § 221 a§ 42 Občianskeho súdneho poriadku. 2. Okresný súd Nové mesto nad Váhom sp. zn. 5C/134/2016-6 zo dňa 26.01.2017 vyslovil svoju vecnú a miestnu nepríslušnosť a vec postúpil tunajšiemu súdu ako vecne a miestne príslušnému. Rozhodnutie nadobudlo právoplatnosť dňa 02.03.2017 a žaloba bola tunajšiemu súdu postúpená dňa 23.03.2017. 3. Žalovaný v písomnom vyjadrení k žalobe, ktorý si od neho tunajší súd vyžiadal, navrhol žalobu ako nedôvodnú zamietnuť. V písomnom vyjadrení uviedol, že žalobcovia Q. M. a Ing. E. M. podali žalobu na nečinnosť Okresného súdu Nové Mesto nad Váhom vo veci vedenej pod sp. zn. 6C/23/2009 a ako žalovaného označili Slovenskú republiku - Okresný súd Nové Mesto nad Váhom vo veci rozsudku sp. zn. 6C/23/2009 zo dňa 29.04.2015, JUDr. K. O.. 4. Podľa § 242 ods. 1 Správneho súdneho poriadku (ďalej len „SSP“), žalobca sa žalobou môže domáhať odstránenia nečinnosti orgánu verejnej správy v začatom administratívnom konaní. 5. Uviedol, že v danom prípade predmetom žaloby vedenej na Okresnom súde v Novom Meste nad Váhom pod sp. zn. 6C/23/2009 bolo pôvodne určenie, že žalobcovia sú podielovými spoluvlastníkmi parcely XXXX/X o výmere XXXm2 v k.ú. G. M. nad Z., alternatívne návrh rozsudku v časti zadefinovania parcely č. XXXX/X bude opravený podľa výsledku dokazovania zo strany súdneho znalca. 6. Uznesením sp. zn. 6C/23/2009 zo dňa 10.09.2009 bolo podanie žalobcov doručené súdu dňa 06.02.2009 a označené „Žaloba na určenie vlastníctva parcely ...“ odmietnuté v časti žaloby, ktorou žalobcovia žiadali „alternatívne: návrh rozsudku v časti zadefinovania parcely č. XXXX/X bude opravený podľa výsledku dokazovania zo strany súdneho znalca“. Toto uznesenie bolo potvrdené po podanom odvolaní uznesením Krajského súdu v Trenčíne 4Co/116/2010 zo dňa 30.04.2010, ktoré nadobudlo právoplatnosť dňa 27.05.2010. Predmetom konania tak zostala len určovacia žaloba, v čase podania žaloby podľa § 80 písm. c) O.s.p.. Na konanie bola daná jednak právomoc a príslušnosť OS Nové Mesto nad Váhom. 7. Ďalej žalovaný poukázal na ustanovenie § 4 SSP, podľa ktorého ustanovenia orgánmi verejnej správy sa na účely tohto zákona rozumejú a) orgány štátnej správy, b) orgány územnej samosprávy, ktorými sú obce, mestá, a v hlavom meste Slovenskej republiky Bratislave a v meste Košice mestské časti a samosprávne kraje, c) orgány záujmovej samosprávy, ktorým osobitný predpis zveril rozhodovanie o právach a povinnostiach fyzickej osoby a právnickej soby v oblasti verejnej správy, d) právnické osoby a fyzické osoby, ktorým osobitný predpis veril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy, e) štátne orgány, iné orgány alebo subjekty, ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. 8. Súd nie je orgánom štátnej správy. Orgánmi štátnej správy sú vláda, ústredné orgány štátnej správy s celoštátnou pôsobnosťou a tiež orgány miestnej štátnej správy s krajskou a regionálnou pôsobnosťou a s okresnou a obvodnou pôsobnosťou. Súd nie je ani orgánom územnej samosprávy, ktorými sú obce, mestá a v hlavnom meste Slovenskej republiky v Bratislave a v meste Košice, mestské časti a samosprávne kraje. Súd nie je ani orgán záujmovej samosprávy, ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. Taktiež nie je právnickou osobou, ani fyzickou osobou , ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. 9. Vzhľadom ku skutočnosti, že podľa § 242 ods. 1 SSP, sa žalobca môže domáhať odstrániť nečinnosť len orgánu verejnej správy v začatom administratívnom konaní s poukazom na uvedené skutočnosti je žaloba už v tomto smere nedôvodná. 10. Súd v konaní podľa § 242 a nasl. SSP preskúmal žalobu žalobcov, oboznámil sa s obsahom spisu a dospel k záveru, že žaloba žalobcov nie je dôvodná. 11. Podľa § 6 ods. 1 SSP správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 12. Podľa § 242 ods. 1 SSP žalobca sa môže žalobou domáhať odstránenia nečinnosti orgánu verejnej správy v začatom administratívnom konaní. 13. Podľa § 244 ods. 1 SSP žalobcom je fyzická osoba alebo právnická osoba, ktorá ako účastník administratívneho konania nametajúci nečinnosť orgánu verejnej správy neúspešne vyčerpala sťažnosť podľa osobitného predpisu alebo podnet na prokuratúre. 14. Podľa § 245 citovaného zákona je orgán verejnej správy, ktorý podľa žalobcu má povinnosť vydať rozhodnutie alebo opatrenie vykonať úkon alebo začať z úradnej povinnosti administratívne konanie. 15. Podľa § 249 citovaného zákona ak správny súd po preskúmaní nezistí nečinnosť žalovaného uznesením žalobu zamietne. 16. Z obsahu spisového materiálu má krajský súd preukázané, že žalobcovia Q. M. a Ing. E. M. podali žalobu na nečinnosť Okresného súdu Nove Mesto nad Váhom vo veci vedenej pod sp. zn. 6C/23/2009 a žalovaného označili Slovenskú republiku - Okresný súd Nové mesto nad Váhom vo veci rozsudku sp. zn. 6/23/2009 zo dňa 29.04.2015, JUDr K. O.. 17. Z uvedeného vyplýva, že podmienky konania podľa § 242 a nasl. SSP v danom prípade nie sú splnené, pretože žalovaný Slovenská republika - Okresný súd v Novom Meste nad Váhom nie je orgánom verejnej správy. 18. Podľa § 4 SSP, podľa ktorého ustanovenia orgánmi verejnej správy sa na účely tohto zákona rozumejú a) orgány štátnej správy, b) orgány územnej samosprávy, ktorými sú obce, mestá, a v hlavom meste Slovenskej republiky Bratislave a v meste Košice mestské časti a samosprávne kraje, c) orgány záujmovej samosprávy, ktorým osobitný predpis zveril rozhodovanie o právach a povinnostiach fyzickej osoby a právnickej soby v oblasti verejnej správy, d) právnické osoby a fyzické osoby, ktorým osobitný predpis veril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy, e) štátne orgány, iné orgány alebo subjekty, ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. 19. Súd nie je orgánom štátnej správy. Orgánmi štátnej správy sú vláda, ústredné orgány štátnej správy s celoštátnou pôsobnosťou a tiež orgány miestnej štátnej správy s krajskou a regionálnou pôsobnosťou a s okresnou a obvodnou pôsobnosťou. Súd nie je ani orgánom územnej samosprávy, ktorými sú obce, mestá a v hlavnom meste Slovenskej republiky v Bratislave a v meste Košice, mestské časti a samosprávne kraje. Súd nie je ani orgán záujmovej samosprávy, ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. Taktiež nie je právnickou osobou, ani fyzickou osobou, ktorým osobitný predpis zveril rozhodovanie o právach, právom chránených záujmoch a povinnostiach fyzickej osoby a právnickej osoby v oblasti verejnej správy. 20. Súd zvážil všetky uvedené skutočnosti a na ich základe v súlade s § 249 SSP žalobu žalobcov zamietol ako nedôvodnú. 21. O náhrade trov konania správny súd rozhodol podľa § 167 ods. 1 a § 168 SSP, v zmysle ktorého účastníkom právo na náhradu trov konania nepriznal, pretože žalobcovia nemali v konaní úspech celkom ani sčasti a žalovanému voči žalobcom nevznikli dôvodne vynaložené trovy konania, ktoré by bolo možné od žalobcov spravodlivo považovať. Poučenie: Proti tomuto uzneseniu možno podať na Krajský súd v Trenčíne kasačnú sťažnosť v lehote jedného mesiaca odo dňa jeho doručenia. Zmeškanie lehoty nemožno odpustiť. V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body") a návrh výroku rozhodnutia (sťažnostný návrh). Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa musia byť spísané advokátom. To neplatí, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d) SSP alebo ak je žalovaným Centrum právnej pomoci.

